 Axmed Muumin Seed waxa uu ka hadlay saamaynta ay isku yeelan doonaan musharaxiinta ku tartamaysa shirka golaha dhexe ee xisbiga Waddani ee ay isku deegaanka ka soo wada jeedaan waxaanu yidhi Anigu gudoomiye ku xigeenka koowaad ee xisbiga ayaan ahay mudo badana xisbiga waan ka soo shaqaynayey, nimanka saaxiibaday ah ee ila tartamaya ee Maxamed Cali iyo Cabdirashiid runtii wax culays ah oo dhibaato ah oo ay igu hayaan ma jirto , dimuqraadiyada iyo asxaabta ayaana keenaysa inay dadku tartamaan waxaanan is leeyahay waa dhaqan somaliland oo dhan ka jira in dadku tartamaan oo kuraasta hungureeyaan, markaa waan dareemayaa in damaca iyo hanka aan anigu leeyahay ay walaalahayna leeyihiin, ragaas aanu saaxiibka nahay ee aanu isku xisbiga iyo isku gobolka ka soo wada jeedno kulama yaabayo inay yidhaahdaan musharaxiin ayaanu nahay laakiin aad aayaan u soo dhawaynayaa labadaba, waxaana na kala saari doona golaha dhexe. 